open-index/open-wikipedia-markdown huggingface dataset:
Δάφνη Ευρυτανίας

Η **Δάφνη** είναι ορεινό χωριό της Στερεάς Ελλάδας στην Περιφερειακή Ενότητα Ευρυτανίας

## Γεωγραφικά - ιστορικά στοιχεία
Η Δάφνη βρίσκεται προς τα βόρεια όρια με την Περιφερειακή Ενότητα Καρδίτσας και τις πλαγιές των Ευρυτανικών (νοτίων) Αγράφων σε υψόμετρο 600 μέτρα. Απέχει 19 χλμ. Δ.-ΝΔ. από το Κερασοχώρι (έδρα του δήμου) και 36 χλμ. Β.-ΒΔ. από το Καρπενήσι. Το χωριό είναι κτισμένο στους νότιους πρόποδες της κορυφής Κόψη (υψομ. 1.940 μέτρα) ενώ δυτικά και νότια του περνάει ο Ταυρωπός (ή Μέγδοβας). Αναφέρεται από την εποχή της τουρκοκρατίας ως *Κουφάλα*, ήταν σε άλλη τοποθεσία και στην σημερινή θέση του κτίστηκε μετά τον καταστροφικό σεισμό του 1966 που έπληξε την Ευρυτανία και αναπτύχθηκε από την μετεγκατάσταση κατοίκων των μικρότερων οικισμών που υπήρχαν στην περιοχή.

## Αξιοθέατα
Δυτικά του χωριού είναι η εκκλησία της Μεταμορφώσεως του Σωτήρα που είναι το παλιό καθολικό μονής που υπήρχε πριν το 1785. Πρόκειται για τετρακιόνιο, αγιορείτικο ναό με κτιστό τρούλο από οχτώ παράθυρα, ξύλινη και πλακόστρωτη στέγη που στηρίζεται σε τέσσερις μεγάλες στρογγυλές κολώνες και με διώροφα κελιά. Στα νότια και προς την κατεύθυνση της Βίνιανης, πάνω στον χείμαρρο Γαυμενίτη λίγο πριν αυτός συνδεθεί στον Ταυρωπό είναι το πέτρινο τρίτοξο "Γεφύρι της  Νεράτας". Η γύρω περιοχή προσφέρεται για αρκετές πεζοπορικές διαδρομές. 

## Διοικητικά - δημογραφικά στοιχεία
Ως ξεχωριστός αναφέρεται από την εποχή της τουρκοκρατίας, με την ονομασία *Κουφάλα* και επίσημα μετά την απελευθέρωση το 1845 στο ΦΕΚ 32Α - 08/12/1845 όταν προσαρτήθηκε στον τότε δήμο Αγραίων. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Το 1951 με το ΦΕΚ 104Α - 11/04/1951 μετονομάστηκε σε Δάφνη. Σύμφωνα με το σχέδιο Καλλικράτης αποτελεί την τοπική κοινότητα Δάφνης που ανήκει στη δημοτική ενότητα Βίνιανης του Δήμου Αγράφων και σύμφωνα με την Απογραφή του 2021 έχει ως πληθυσμό 130 κατοίκους. 

Η διακύμανση του πληθυσμού του χωριού είναι η εξής:

## Παραπομπές


## Βιβλιογραφία
* *Εγκυκλοπαίδεια Νέα Δομή*, τόμος 9, Εκδόσεις Τεγόπουλος - Μανιατέας, Αθήνα 1996.
* Συλλογικό έργο, 2006, *Νομός Ευρυτανίας*, τόμος 13, σειρά ΕΛΛΑΔΑ, Αθήνα, Εκδόσεις Δομή
* Τάκης Ντάσιος, 1999, *Στ' Άγραφα*, Αθήνα, Εκδόσεις Μίλητος, ISBN 960-8460-13-1

## Εξωτερικοί σύνδεσμοι
* Δάφνη Ευρυτανίας από ψηλά στο YouTube
*Φωτογραφίες από τη Δάφνη στον ιστότοπο technovision.gr
*Η πεζοπορική διαδρομή "Δάφνη Ευρυτανίας νερόμυλος" από τον ιστότοπο wikiloc

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Τιερί Μπουτσέν

Ο **Τιερί Μπουτσέν** (πλήρες ονοματεπώνυμο **Τιερί Μαρκ Μπουτσέν**, Βρυξέλλες 13 Ιουλίου 1957 - ) είναι Βέλγος οδηγός αγώνων.

## Καριέρα
Στη Φόρμουλα 1 βρισκόταν απ' το 1983 μέχρι το 1993. Συνολικά έλαβε μέρος σε 164 Γκραν Πρι απ' τα οποία εκκίνησε στα 163. Το 1ο ήταν το Βελγικό Γκραν Πρι του 1983 και το τελευταίο το ίδιο Γκραν Πρι του 1993.

### Επιτεύγματα
Σημείωσε τα ακόλουθα αποτελέσματα:

* Πέτυχε 3 νίκες
* Ανέβηκε 15 φορές στο βάθρο των νικητών
* Σκόραρε 132 βαθμούς
* Εκκίνησε 1 και μοναδική φορά απ' την Pole Position
* Σημείωσε 1 και μοναδικό ταχύτερο γύρο

ενώ δεν κατέκτησε κανένα απολύτως Πρωτάθλημα Οδηγών.

## Παραπομπές


Κατηγορία:Βέλγοι οδηγοί της Φόρμουλα 1
Εμβολιασμός

μικρογραφία|Νεαρό κορίτσι λίγο πριν τον εμβολιασμό στο πάνω μέρος του χεριού της
Ο όρος **εμβολιασμός** αναφερεται στην εισαγωγή εμβολίου σε οργανισμό με σκοπό την ανοσοποίησή του σε ορισμένη νόσο ή την ανάπτυξη και βελτίωση των δυνάμεων του ανοσοποιητικού του συστήματος. Το εμβόλιο ανάλογα με την βιοτεχνολογία με την οποία αναπτύχθηκε περιέχει μικροοργανισμούς ή ιούς σε αποδυναμωμένη, ζωντανή ή νεκρή κατάσταση ή πρωτεΐνες ή τοξίνες ή άλλες ουσίες από τον μικροοργανισμό ο οποίος προκαλεί τη νόσο. 

Η χορήγηση όλων των εμβολίων, πρέπει να γίνεται αποκλειστικά και μόνο από εξειδικευμένους επαγγελματίες υγείας και πιο συγκεκριμένα ιατρούς ή νοσηλευτές.

Τονώνει την προσαρμοστική ανοσία ενός οργανισμού βοηθώντας στην πρόληψη της μόλυνσης από μολυσματική ασθένεια. Όταν ένα αρκετά μεγάλο ποσοστό του πληθυσμού έχει εμβολιαστεί προκύπτει η ανοσία της αγέλης. Η ανοσία της αγέλης προστατεύει εκείνους που μπορεί να βρίσκονται σε ανοσοκαταστολή και να μην μπορούν να εμβολιαστούν επειδή ακόμη και μια αποδυναμωμένη έκδοση μπορεί να τους βλάψει. Η αποτελεσματικότητα του εμβολιασμού έχει ευρέως μελετηθεί και ελεγχθεί. Ο εμβολιασμός είναι ο πιο αποτελεσματικός τρόπος για την πρόληψη μολυσματικών ασθενειών. Η εξαπλωμένη ανοσία λόγω του εμβολιασμού ευθύνεται σε μεγάλο βαθμό για την παγκόσμια εξάλειψη της ευλογιάς και την εξάλειψη ασθενειών όπως η πολιομυελίτιδα και ο τέτανος στις περισσότερες περιοχές του κόσμου.

Πιθανότατα η πρώτη προσπάθεια για την ανοσοποίηση ατόμων από κάποια ασθένεια ήταν η ευλογιά. Η πρώτη χρήση υλικού από ασθενή για την ανοσοποίηση ενός υγιούς ατόμου μέσω μιας προληπτικής μόλυνσης έγινε τον 16ο αιώνα στην Κίνα. Η ευλογιά ήταν η πρώτη ασθένεια για την οποία δημιουργήθηκε εμβόλιο. Αν και τουλάχιστον έξι άνθρωποι είχαν χρησιμοποιήσει τις ίδιες αρχές μερικά χρόνια νωρίτερα, το εμβόλιο της ευλογιάς εφευρέθηκε το 1796 από τον Άγγλο ιατρό Έντουαρντ Τζένερ. Ήταν ο πρώτος που δημοσίευσε στοιχεία για την αποτελεσματικότητά του και ο οποίος παρείχε συμβουλές για την παραγωγή. Ο Λουί Παστέρ προώθησε την έννοια μέσα από το έργο του στη μικροβιολογία. Η ευλογιά ήταν μεταδοτική και θανατηφόρα ασθένεια, διότι ένα ποσοστό ανάμεσα στο 20-60% όσων προσβάλλονταν -και πάνω από το 80% των παιδιών- πέθαιναν. Όταν η ευλογιά εξαλείφθηκε οριστικά το 1979, είχε ήδη στοιχίσει στην ζωή σε 300 με 500 εκατομμύρια άτομα τον 20ο αιώνα.

Στην καθημερινή γλώσσα ο εμβολιασμός και η ανοσοποίηση έχουν παρόμοια σημασία. Οι προσπάθειες εμβολιασμού έχουν αντιμετωπιστεί με κάποια απροθυμία για επιστημονικούς, ηθικούς, πολιτικούς, υγειονομικούς ή θρησκευτικούς λόγους, παρόλο που καμία θρησκεία δεν απορρίπτει τον εμβολιασμό και άλλες τον θεωρούν υποχρέωση λόγω της δυναμικής διάσωσης ζωών από τον εμβολιασμό. Στις Ηνωμένες Πολιτείες, στις περιπτώσεις επιβλαβών ενεργειών εμβολίου, οι εμβολιαζόμενοι αποζημιωνονται από θεσμοθετημένο εθνικό πρόγραμμα αποζημίωσης. Η επιτυχία των πρώτων εμβολιασμών οδήγησε στην μαζική αποδοχή των εμβολιασμών και οι εκστρατείες μαζικού εμβολιασμού μείωσαν συντριπτικά τα κρούσματα πολλών ασθενειών σε πολλές γεωγραφικές περιοχές.

## Παραπομπές


Κατηγορία:Βιοτεχνολογία
Vader

Οι **Vader** είναι Thrash/Death metal συγκρότημα από το Όλστιν της Πολωνίας, ιδρύθηκε το 1983.

## Δισκογραφία

* The Ultimate Incantation (1992)
* De Profundis (1995)
* Black to the Blind (1997)
* Litany (2000)
* Revelations (2002)
* The Beast (2004)
* Impressions In Blood (2006)
* Necropolis (2009)
* Welcome to the Morbid Reich (2011)
* Tibi et Igni (2014)
* The Empire (2016)
* Solitude In Madness (2020)

## Παραπομπές


Κατηγορία:Πολωνικά μουσικά συγκροτήματα
Αζαζέλ

Το όνομα **Αζαζέλ** ή αλλιώς Αζαζήλ πρωτοεμφανίστηκε στην Εβραϊκή Βίβλο και σημαίνει «Δύναμη του Θεού», αλλά και «αναιδής στον Θεό». 

Λέγεται ότι ήταν ο κύριος σημαιοφόρος του στρατού της Κολάσεως και κατατάσσεται αρκετά ψηλά στην ιεραρχία της. Επίσης, λέγεται ότι είναι και ένας από τους αρχηγούς των έκπτωτων αγγέλων, οι οποίοι παντρεύονταν θνητές γυναίκες και έκαναν παιδιά. Σύμφωνα με τις λαϊκές παραδόσεις για τον Αζαζέλ, είναι γνωστός για τη δημιουργία του χάους και των αταξιών.

Στα σύγχρονα Εβραϊκά, το «lekh l'Azazel» είναι το αντίστοιχο της αγγλικής κατάρας «πήγαινε στην Κόλαση/στον διάολο». 

Κάποιοι λένε πως ήταν ένας από τους ηγέτες των επαναστατών. Αναφέρεται και ως ο Σιδηρουργός των όπλων. Δίδαξε στους άνδρες την τέχνη του πολέμου, την κατασκευή όπλων, σπαθιών, μαχαιριών, ασπίδων και στις γυναίκες την τέχνη της εξαπάτησης, το βάψιμο των μαλλιών, προσώπου και φρυδιών. Επίσης φανέρωσε στους ανθρώπους τα μυστικά της μαγείας, διέφθειρε τα ήθη και τους οδήγησε στην ανομία και την ανηθικότητα. 

Ο Θεός διέταξε τον αρχάγγελο Ραφαήλ να τον δέσει χειροπόδαρα και να τον πετάξει στο Απόλυτο Σκοτάδι μέχρι την Ημέρα της Κρίσης. 

Ο Αζαζήλ ήταν ένας από τους αγγέλους που ακολούθησαν τον Εωσφόρο και εξορίστηκαν από τον Παράδεισο για την ανταρσία τους. Κάποιοι πιστεύουν ότι ο Αζαζήλ είναι περιορισμένος στις πέτρες του Duduael. Αν κάποιος τον καλέσει, μόνο τον πνεύμα του θα έρθει, καθώς το σώμα του θα παραμείνει περιορισμένο στις πέτρες του Duduael. Σύμφωνα με μία άποψη, όταν επικαλείται εμφανίζεται με τη μορφή ενός πλάσματος με επτά κεφάλια φιδιών, δεκατέσσερα πρόσωπα και δώδεκα φτερά. Όπως αναφέρεται και πιο πάνω, υποτίθεται πως είναι εκείνος που αρνήθηκε να προσκυνήσει τον Αδάμ και που στην ισλαμική παράδοση είναι ο Ιμπλίς, ο αρχηγός των Τζίνι. Μια άλλη άποψη, θέλει τον Αζαζήλ να είναι ένας σημιτικός ποιμενικός θεός, ο οποίος θεωρήθηκε ως δαίμονας στην ιουδαϊκή παράδοση.

Κατηγορία:Δαίμονες
Κατηγορία:Σατανάς
Βαλκανικοί Αγώνες Στίβου 1953 – Άλμα εις τριπλούν ανδρών

Το **[[άλμα εις τριπλούν]] ανδρών** στους Βαλκανικούς Αγώνες Στίβου 1953 πραγματοποιήθηκε στις 29 Ιουνίου στο Παναθηναϊκό Στάδιο.

Στο αγώνισμα αυτό, η Ελλάδα κέρδισε το αργυρό και το χάλκινο μετάλλιο. Πρωταθλητής αναδείχθηκε ο Γιουγκοσλάβος Ράντε Ραντοβάνοβιτς μπροστά από τον Βασίλη Σακελλαράκη. Το χάλκινο μετάλλιο κατέκτησε ο Αναστάσιος Ντόντος. Έλαβαν μέρος 6 αθλητές από 3 χώρες.

## Ρεκόρ

## Αποτελέσματα
### Τελικός
Ο τελικός πραγματοποιήθηκε στις 29 Ιουνίου.

## Μετέχουσες χώρες
Στο αγώνισμα συμμετείχαν 6 αθλητές από 3 χώρες.

## Πίνακας μεταλλίων (1929—1953)
Το συνολικό υπόλοιπο μεταλλίων στο άλμα εις τριπλούν ανδρών μετά τους Βαλκανικούς Αγώνες 1953.

;Σημειώσεις
Οι Βαλκανικοί Αγώνες του 1946 και οι Βαλκανο-κεντροευρωπαϊκοί Αγώνες του 1947 δεν συμπεριλαμβάνονται στον πίνακα.

## Παραπομπές


Κατηγορία:Αγωνίσματα στους Βαλκανικούς Αγώνες Στίβου 1953
1953
Ναός Παναγίας της Χρυσοσπηλιώτισσας

Ο **ναός της Παναγίας Χρυσοσπηλιώτισσας** είναι χριστιανικός ναός, ο οποίος βρίσκεται στην οδό Αιόλου και είναι αφιερωμένος στην Κοίμηση της Θεοτόκου. Ο σημερινός ναός κατασκευάστηκε την περίοδο 1863-1892 στη θέση παλαιότερου ναού. Ο ναός σχεδιάστηκε από τον Δημήτριο Ζέζο, αλλά την κατασκευή επιτήρησαν ο Παναγής Κάλκος και έπειτα ο Ερνστ Τσίλερ.

## Ιστορικά στοιχεία
Ο πρώτος ναός στον χώρο κτίστηκε το 1705. Έλαβε την ονομασία Χρυσοσπηλιώτισσα, καθώς στην κατασκευή συνέδραμε η Μονή Μεγάλου Σπηλαίου. Ο ναός από πλευράς αρχιτεκτονικής ήταν βασιλική μετρίων διαστάσεων, με τους πλάγιους τοίχους να υποστηρίζονται από αντηρίδες. Ο ναός αυτός υπέστη καταστροφές κατά την Ελληνική Επανάσταση του 1821, ιδίως κατά την πολιορκία της Αθήνας το 1827. Ο ναός επισκευάστηκε πρόχειρα μετά την ίδρυση του ελληνικού κράτους, και επαναδραστηριοποιήθηκε το 1835.

Το 1846 ενορίτες του ναού, προεξάχοντος του Σπύρου Παυλίδη, αγόρασαν οικόπεδα γειτονικά στο ναό με στόχο τη κατασκευή ενός μεγαλύτερου ναού. Τα σχέδια του ναού εκπόνησε ο Δημήτριος Ζέζος, ο οποίος όμως απεβίωσε το 1857, ενώ ακόμη δεν είχε αρχίσει η κατασκευή του ναού, λόγω του μεγάλου οικονομικού κόστους του έργου, καθώς και άρνησης του Δήμου Αθηναίων να εκδώσει την άδεια κατασκευής. Ο ναός άρχισε να κατασκευάζεται το 1863, αρχικά υπό την επίβλεψη του Παναγή Κάλκου, και, μετά τον θάνατό του το 1878, υπό την επίβλεψη του Ερνέστου Τσίλερ. Ο Παναγής Κάλκος προσέθεσε μερικά νεοκλασικά στοιχεία, και μέχρι τον θάνατό του είχε ολοκληρωθεί το μεγαλύτερο τμήμα του ναού. Ο Τσίλερ επανασχεδίασε τον τρούλο, αλλά μετά από αντιδράσεις που ζητούσαν να κατασκευαστεί ο αρχικός τρούλος, παραιτήθηκε. Τον τρούλο ολοκλήρωσε ο Δημήτριος Σούτσος. Τα καμπαναριά προστέθηκαν το 1888 το βόρειο, και το 1892 το νότιο.

Ο ναός χαρακτηρίστηκε μνημείο χρήζων ειδικής προστασίας με την ΥΑ 124786/1455/24-10-1955 - ΦΕΚ 239/Β/30-12-1955, το 1955.

## Περιγραφή
Ο ναός ανήκει αρχιτεκτονικά στον ρυθμό της τρίκλιτης βασιλικής με τρούλο. Τα δύο κωδωνοστάσιά του είναι οκτάγωνα και από μάρμαρο. Ο ναός ανήκει στον εκλεκτικισμό, συνδυάζοντας νεοκλασικά με νεοβυζαντινά στοιχεία, όπως ακροκέραμα και δίλοβα παράθυρα.

## Παραπομπές


## Εξωτερικοί σύνδεσμοι
* Ο ιστότοπος του ναού

Παναγια Χρυσοσπηλιωτισσα
Οξαλιδώδη

Τα **Οξαλιδώδη** (λατ. *Oxalidales*) είνια τάξη των αγγειόσπερμων φυτών η οποία σύμφωνα με το σύστημα APG IV κατατάσσεται στον κλάδο (μονοφυλετική ομάδα) των κυαμιδών (fabids) του κλάδου των ροδιδών (rosids). Περιλαμβάνει 7 οικογένειες, 60 γένη και 1845 είδη.

Συνήθως δενδρώδη ή θαμνώδη φυτά, πιο σπάνια αναρριχώμενα (στις οικογένειες *Huaceae* και *Connaraceae*) και ποώδη φυτά (κάποια φυτά από την οικογένεια των Οξαλιδοειδών και εντομοφάγο *Cephalotus follicularis*).

## Ταξινόμηση
### Σύστημα APG II
Σύμφωνα με το σύστημα APG II η τάξη των Οξαλιδώδων περιλαμβάνει τις εξής οικογένειες:
* *[[Brunelliaceae]]*
* *[[Cephalotaceae]]*
* *[[Connaraceae]]*
* *[[Cunoniaceae]]*
* *[[Elaeocarpaceae]]*
* *Oxalidaceae* - Οξαλιδοειδή

### Σύστημα APG IV
Στο σύστημα APG IV στην τάξη εντάχτηκε επίσης η οικογένεια  *Huaceae*:
* *[[Huaceae]]*
* *[[Connaraceae]]*
* *Oxalidaceae* - Οξαλιδοειδή
* *[[Cunoniaceae]]*
* *[[Elaeocarpaceae]]*
* *[[Cephalotaceae]]*
* *[[Brunelliaceae]]*

### Πιο παλιά συστήματα
Στο σύστημα του Κρόνκουιστ οι περισσότερες από τις αναφερόμενες οικογένειες ανήκουν στην τάξη των Ροδώδων. Η οικογένεια των Οξαλιδοειδών σε αυτό το σύστημα περιλαμβάνεται στην τάξη των Γερανιώδων.

## Σημασία για τον άνθρωπο
*Óxalis tuberósa* ή όκα καλλιεργείται στις χώρες των Άνδεων για τους βολβούς που είναι πλούσιοι με άμυλο και αντικαθιστούνε τις πατάτες.

## Κλαδόγραμμα
Παρακάτω παρατίθεται το κλαδόγραμμα του κλάδου των ροδιδών που δείχνει υποθετικές συγγενικές σχέσεις της τάξεως των Οξαλιδώδων  σύμφωνα με το σύστημα APG IV (2016)
 

## Παραπομπές
Μαλαχώδη

Τα **Μαλαχώδη** (λατ.: *Malvales*) είναι τάξη των αγγειόσπερμων φυτών. Εξαπλώνονται ευρέως στην τροπική και υποτροπική ζώνη του πλανήτη, στην εύκρατη ζώνη συναντώνται σπανιότερα. Στη Μαδαγασκάρη συναντώνται τρεις οικογένειες ενδημικών φυτών της τάξεων των Οξαλιδώδων που φύονται μόνο σε αυτό το νησί - *[[Sphaerosepalaceae]]*, *[[Sarcolaenaceae]]*, *[[Diegodendraceae]]*. Περιλαμβάνει 10 οικογένειες, 338 γένη και 6005 είδη.
 
Το ξύλο πολλών ειδών της τάξεως Μαλαχώδων χρησιμοποιείται από τους ανθρώπους. Η μπάλσα (*Ochroma*) χρησιμοποιείται ως ηχομονωτικό και θερμομονωτικό υλικό στη βιομηχανία αεροσκαφών. Από αυτό το δένδρο είχε κατασκευαστεί η γνωστή σχεδία Κον Τίκι με την οποία ο Νορβηγός επιστήμονας και εξερευνητής Θορ Χέιερνταλ με την ομάδα του ταξίδεψαν μέσω του Ειρηνικού ωκεανού στην Πολυνησία. Επίσης συχνά χρησιμοποιείται το ξύλο της φιλύρας. Το κακαόδεντρο είναι γνωστό ως κύριο προϊόν για την παραγωγή της σοκολάτας. Τα κάρυα του φυτού Κόλα (*Cola*) περιέχουν πολλή καφεΐνη και χρησιμοποιούνται συχνά στην παραγωγή των αναψυκτικών. Τα άλλα γνωστά φυτά της τάξεως είναι Ιβίσκος (*Hibiscus*), μπάμια (*Abelmoschus esculentus*), μπάομπαμπ (*Baobab*), βαμβάκι (*Gossypium*) και καπόκ (*Ceiba pentandra*). 
 
## Ταξινόμηση
### Σύστημα APG II
Σύμφωνα με το σύστημα APG II η τάξη των Μαλαχώδων περιλαμβάνει τις εξής οικογένειες:
* *[[Bixaceae]]*
* *Cistaceae* - Κισθοειδή
* *[[Dipterocarpaceae]]*
* *Malvaceae * - Μαλαχοειδή
* *[[Muntingiaceae]]*
* *[[Neuradaceae]]* 
* *[[Sarcolaenaceae]]*
* *[[Sphaerosepalaceae]]*
* *Thymelaeáceae* - Θυμελαιοειδή

### Σύστημα APG IV
Στο σύστημα APG IV στην τάξη εντάχτηκε επίσης η οικογένεια *Cytinaceae*::
* *[[Bixaceae]]*
* *Cistaceae* - Κισθοειδή
* *[[Cytinaceae]]*
* *[[Dipterocarpaceae]]*
* *Malvaceae * - Μαλαχοειδή
* *[[Muntingiaceae]]*
* *[[Neuradaceae]]* 
* *[[Sarcolaenaceae]]*
* *[[Sphaerosepalaceae]]*
* *Thymelaeáceae* - Θυμελαιοειδή

## Κλαδόγραμμα
Παρακάτω παρατίθεται το κλαδόγραμμα του κλάδου των ροδιδών που δείχνει υποθετικές συγγενικές σχέσεις της τάξεως των Μαλαχώδων σύμφωνα με το σύστημα APG IV (2016)
 

 
## Παραπομπές


## Εξωτερικοί σύνδεσμοι
*
Πόλεμος Βρετανών–Ζουλού

μικρογραφία|Η μάχη στο Ρορκς Ντριφτ
Ο **Πόλεμος Βρετανών–Ζουλού** διεξήχθη το 1879 μεταξύ της Βρετανικής Αυτοκρατορίας και του Βασιλείου των Ζουλού. Σύμφωνα με την Συνταγματική Πράξη του 1867 σχετικά με την ομοσπονδία στον Καναδά, από τον Λόρδο Κάρναρβον, θεωρήθηκε ότι παρόμοια πολιτική προσπάθεια θα μπορούσε να πετύχει με τα αφρικανικά βασίλεια, φυλετικές περιοχές και δημοκρατίες των Μπόερς στη Νότια Αφρική, σε συνδυασμό με στρατιωτικές επιχειρήσεις. Το 1874, ο Σερ Μπαρτλ Φρερ (*Sir Bartle Frere*) στάλθηκε στη Νότια Αφρική ως Ύπατος Αρμοστής της Βρετανικής Αυτοκρατορίας, προκειμένου να πραγματοποιήσει αυτά τα σχέδια. Μεταξύ των εμποδίων ήταν τα εξοπλισμένα ανεξάρτητα κράτη της Νοτιοαφρικανικής Δημοκρατίας και το Βασίλειο των Ζουλού.

Ο Φρερ έστειλε με δική του πρωτοβουλία ένα εσκεμμένα προκλητικό, μη ανεκτό τελεσίγραφο στις 11 Δεκεμβρίου 1878 στον βασιλιά των Ζουλού Κετσουάγιο (*Cetshwayo*) και μετά την απόρριψή του έστειλε τον Λόρδο Τσέλμσφορντ να εισβάλει στο Βασίλειο. Ο πόλεμος είναι σημαντικός για τις αρκετές ιδιαίτερα αιματηρές του μάχες, συμπεριλαμβανομένης της αρχικής νίκης των Ζουλού στη Μάχη της Ισαντλουβάνα, ακολουθούμενη από την ήττα ενός μεγάλου στρατού της Ζουλού στο Ρορκς Ντριφτ από μια μικρή βρετανική δύναμη. Οι Βρετανοί τελικά κέρδισαν τον πόλεμο, τερματίζοντας την κυριαρχία των Ζουλού στην περιοχή.

## Υποσημειώσεις και παραπομπές
### Υποσημειώσεις

### Παραπομπές


## Βιβλιογραφία
* 
* 
* 
* 

## Εξωτερικοί σύνδεσμοι
* 

Κατηγορία:Ιστορία της Νότιας Αφρικής
Ζουλου
Βρετανων
Λύκειο των Ελληνίδων

250px|μικρογραφία|Το Λύκειο Ελληνίδων της Καβάλας, κτίριο της Εβραϊκής κοινότητας
Tο **Λύκειον των Eλληνίδων** είναι ελληνικό γυναικείο σωματείο  , έχοντας κύριο καταστατικό στόχο τη διατήρηση και τη διάδοση της ελληνικής πολιτιστικής κληρονομιάς, ιδρύθηκε το 1911 από την πρωτοπόρο του ελληνικού φεμινιστικού κινήματος Kαλλιρρόη Σιγανού-Παρρέν, με άξονα το δικαίωμα στη μόρφωση και στην εργασία.

Στηρίζεται στον εθελοντισμό, στην κοινωνική δράση και στην επιστημονική διαχείριση της πολιτιστικής κληρονομιάς.

Έχει 56 Παραρτήματα σε όλη την Ελλάδα, 14 Γραφεία στο εξωτερικό και 4 στην Κύπρο.

Ιστορικά έχει παρουσία σε δύσκολες ιστορικά περιόδους: στους Βαλκανικούς πολέμους (ενίσχυση οικογενειών επιστράτων, μέριμνα για νοσοκομειακό εξοπλισμό και εκπαίδευση νοσοκόμων), στον Ελληνοϊταλικό πόλεμο («Αλληλογραφία του στρατιώτου» με ταυτόχρονη αποστολή εφοδίων, συνδρομή νοσηλευομένων), στα χρόνια της Κατοχής (φιλοξενία συσσιτίων, παροχή εφοδίων σε παιδιά και μητέρες με τη συνδρομή και της Διεθνούς Ομοσπονδίας Λυκείων Λεσχών), μετά την τουρκική εισβολή στην Κύπρο (κινητοποίηση για διεθνή υποστήριξη Κυπρίων, οικονομική ενίσχυση μελών Λυκείου Aμμοχώστου). 
μικρογραφία|Έδρα του Λυκείου των Ελληνίδων, Δημοκρίτου 14 Κολωνάκι
Το Κεντρικό Λύκειον των Ελληνίδων στην Αθήνα διαθέτει, μεταξύ άλλων, πλούσια (και μουσειακή) Ιματιοθήκη με ανδρικές και γυναικείες εθνικές φορεσιές, ενώ η Χορευτική του Ομάδα δίνει παραστάσεις τόσο στην Ελλάδα όσο και στο εξωτερικό. Αναπτύσσει, επιπλέον, και εκδοτική δραστηριότητα, ενώ οργανώνει εκδηλώσεις και μαθήματα ελληνικών παραδοσιακών χορών. 

## Παραπομπές


Κατηγορία:Πολιτιστικοί σύλλογοι της Ελλάδας
Βαλκανικοί Αγώνες Στίβου 1955 – Άλμα εις τριπλούν ανδρών

Το **[[άλμα εις τριπλούν]] ανδρών** στους Βαλκανικούς Αγώνες Στίβου 1955 πραγματοποιήθηκε στις 14 Αυγούστου στο Στάδιο Μιντάτ Πασά.

Πρωταθλητής αναδείχθηκε ο Μπράνισλαβ Μιλοβάνοβιτς από τη Γιουγκοσλαβία για δεύτερη συνεχή φορά. Το αργυρό μετάλλιο κατέκτησε ο Κωνσταντίνος Σφήκας από την Ελλάδα και το χάλκινο ο Τσετίν Κούντκαν από την Τουρκία. Έλαβαν μέρος 6 αθλητές από 3 χώρες.

## Ρεκόρ

## Αποτελέσματα
### Τελικός
Ο τελικός πραγματοποιήθηκε στις 14 Αυγούστου.

## Μετέχουσες χώρες
Στο αγώνισμα συμμετείχαν 6 αθλητές από 3 χώρες.

## Πίνακας μεταλλίων (1929—1955)
Το συνολικό υπόλοιπο μεταλλίων στο άλμα εις τριπλούν ανδρών μετά τους Βαλκανικούς Αγώνες 1955.

;Σημειώσεις
Οι Βαλκανικοί Αγώνες του 1946 και οι Βαλκανο-κεντροευρωπαϊκοί Αγώνες του 1947 δεν συμπεριλαμβάνονται στον πίνακα.

## Παραπομπές


Κατηγορία:Αγωνίσματα στους Βαλκανικούς Αγώνες Στίβου 1955
1955
Βαλκανικοί Αγώνες Στίβου 1956 – Άλμα εις τριπλούν ανδρών

Το **[[άλμα εις τριπλούν]] ανδρών** στους Βαλκανικούς Αγώνες Στίβου 1956 πραγματοποιήθηκε στις 22 Ιουλίου στο Στάδιο Παρτιζάν.

Πρωταθλητής αναδείχθηκε ο Ιοάν Σορίν από τη Ρουμανία. Το αργυρό μετάλλιο κατέκτησε ο Κίρτσεφ από τη Βουλγαρία και το χάλκινο ο Μπράνισλαβ Μιλοβάνοβιτς από τη Γιουγκοσλαβία. Έλαβαν μέρος 9 αθλητές από 5 χώρες.

## Ρεκόρ

## Αποτελέσματα
### Τελικός
Ο τελικός πραγματοποιήθηκε στις 22 Ιουλίου.

## Μετέχουσες χώρες
Στο αγώνισμα συμμετείχαν 9 αθλητές από 5 χώρες.

## Πίνακας μεταλλίων (1929—1956)
Το συνολικό υπόλοιπο μεταλλίων στο άλμα εις τριπλούν ανδρών μετά τους Βαλκανικούς Αγώνες 1956.

;Σημειώσεις
Οι Βαλκανικοί Αγώνες του 1946 και οι Βαλκανο-κεντροευρωπαϊκοί Αγώνες του 1947 δεν συμπεριλαμβάνονται στον πίνακα.

## Παραπομπές


Κατηγορία:Αγωνίσματα στους Βαλκανικούς Αγώνες Στίβου 1956
1956
Κίνγκστον (Οντάριο)

Το **Κίνγκστον** (αγγλικά: Kingston) είναι πόλη στο Ανατολικό Οντάριο του Καναδά. Βρίσκεται στο ανατολικό άκρο της λίμνης Οντάριο, στην αρχή του ποταμού Αγίου Λαυρεντίου και στις εκβολές του ποταμού Καταράκουι (νότιο άκρο του καναλιού Ριντώ). Η πόλη βρίσκεται μεσοστρατίς μεταξύ του Τορόντο στο Οντάριο και του Μόντρεαλ στο Κεμπέκ. Η τουριστική περιοχή των Χιλίων Νήσων βρίσκεται πλησίον στα ανατολικά. Το Κίνγκστον ονομάζεται «Ασβεστολιθική Πόλη» λόγω των πολλών κτιρίων κληρονομιάς που κατασκευάστηκαν με επιτόπιο ασβεστόλιθο.

Η αυξανόμενη ευρωπαϊκή εξερεύνηση τον 17ο αιώνα και η επιθυμία για τους Ευρωπαίους να εδραιώσουν την παρουσία τους κοντά στους ντόπιους ιθαγενείς κατοίκους για τον έλεγχο του εμπορίου, οδήγησαν στην ίδρυση ενός γαλλικού εμπορικού σταθμού και ενός στρατιωτικού οχυρού σε μια τοποθεσία γνωστή ως «Καταράκουι» (Cataraqui, γενικά προφέρεται «κα-τα-ρόκ-(γ)ουεϊ») το 1673. Το φυλάκιο αυτό, ονόματι Οχυρό Καταράκουι, και αργότερα Οχυρό Φροντενάκ, έγινε επίκεντρο του οικισμού. Από το 1760, η τοποθεσία του Κίνγκστον του Οντάριο ήταν σε ισχύουσα βρετανική κατοχή. Το τότε Καταράκουι μετονομάστηκε σε Κίνγκστον αφού οι Βρετανοί κατέλαβαν το φρούριο και οι Βασιλόφρονες άρχισαν να εγκαθίστανται στην περιοχή τη δεκατετία του 1780.

Το Κίνγκστον έγινε η πρώτη πρωτεύουσα της Ενωμένης Επαρχίας του Καναδά στις 10 Φεβρουαρίου 1841. Ενώ ο χρόνος της ως πρωτεύουσα ήταν μικρός (λήγοντας το 1844), η κοινότητα έχει παραμείνει ως μια σημαντική στρατιωτική εγκατάσταση. Το Κίνγκστον ήταν η έδρα της Κομητείας Φροντενάκ μέχρι το 1998. Το Κίνγκστον αποτελεί πλέον ξεχωριστό δήμο από την Κομητεία του Φροντενάκ.

## Παραπομπές


Κατηγορία:Πόλεις του Οντάριο
Έιτζαξ (Οντάριο)

Το **Έιτζαξ** (αγγλικά: Ajax) είναι πόλη στην Περιοχή Ντάραμ στο Νότιο Οντάριο του Καναδά, η οποία βρίσκεται στο ανατολικό τμήμα της περιοχής του ευρύτερου Τορόντο.

Η πόλη πήρε το όνομά της από το HMS Ajax, ενός καταδρομικού του Βασιλικού Ναυτικού που υπηρέτησε στον Β΄ Παγκόσμιο Πόλεμο. Βρίσκεται περίπου 25 χιλιόμετρα ανατολικά του Τορόντο στις όχθες της λίμνης Οντάριο και συνορεύει με την πόλη Πίκερινγκ στα δυτικά και τα βόρεια, και την πόλη του Γουίτμπι  στα ανατολικά.

## Δημογραφικά στοιχεία
Σύμφωνα με την καναδική απογραφή του 2006, ο πληθυσμός του Έιτζαξ είχε 90.167 κατοίκους. Από αυτούς, το 64% είναι Καναδοί και το 36% είναι μειονότητες. Οι μεγαλύτερες μειονότητες είναι Αφροαμερικανοί (13%), Νοτιοασιάτες (11%), Φιλιππινέζοι (3%) και Κινέζοι (2%).

## Παραπομπές


## Εξωτερικοί σύνδεσμοι
* 

Κατηγορία:Πόλεις του Οντάριο
Λάνγκλεϊ (Βρετανική Κολομβία)

Το **Λάνγκλεϊ** (αγγλικά: *Langley*) είναι δήμος στην Περιφερειακή Περιοχή του Μετρό Βανκούβερ, στον Καναδά. Βρίσκεται άμεσα ανατολικά της Πόλης του Σάρρεϋ, δίπλα στην περιοχή Κλόβερντεϊλ, και περιβάλλεται στα βόρεια, τα ανατολικά και τα νότια από την Κοινότητα του Λάνγκλεϊ.

## Δημογραφία

## Παραπομπές


## Εξωτερικοί σύνδεσμοι
*  

Κατηγορία:Βρετανική Κολομβία
Πολυφωσφορικά

**Πολυφωσφορικά** (*αγγλ.* Polyphosphates) ή αλλιώς πολυφωσφορικές ενώσεις είναι χημικώς τα άλατα (salts) ή οι εστέρες (esters) των πολυμερικών οξυανιόντων που σχηματίζονται από το τετραεδρικό PO4 (*φωσφορικό ανιόν*), που ως δομικές μονάδες ενώνονται συνεχώς μεταξύ τους με κοινή διαμοίραση ατόμων οξυγόνου. Δύνανται να σχηματίζουν και γραμμικές και κυκλικές πολυενώσεις. 

Στη βιολογία, οι πολυφωσφορικοί εστέρες, δισφωσφορική αδενοσίνη (ADP) και δισφωσφορική αδενοσίνη (ATP), σχετίζονται άμεσα με την αποθήκευση της ενέργειας. Μια ομάδα πολυφωσφορικών ενώσεων έχουν βρει σημαντικές εφαρμογές στον καθαρισμό των αστικών υδάτων μέσω της συγκράτησης επιβλαβών μετάλλων 

Άλλα πολυφωσφορικά όπως λ.χ. η τριφωσφορική γουανοσίνη (GTP), η τριφωσφορική κυτιδίνη (CTP), και η τριφωσφορική ουριδίνη (UTP) είναι σημαντικά νουκλεοτίδια που σχετίζονται με τη σύνθεση πρωτεϊνών και λιπιδίων στον οργανισμό και τον μεταβολισμό των υδατανθράκων. Επίσης, πολυφωσφορικά χρησιμοποιούνται κατά κόρον ως πρόσθετα σε τρόφιμα (food additives), τυπικά με τη σήμανση **Ε452**. Ουσιαστικά είναι πολυφωσφορικά άλατα του νατρίου, του καλίου και του ασβεστίου και παράγονται με συνθετικό τρόπο, από τα αντίστοιχα ανθρακικά άλατα και το φωσφορικό οξύ, με συνηθισμένες χρήσεις ως: χηλικά αντιδραστήρια, σταθεροποιητικά και γαλακτωματοποιητές. Πρόσφατα έχει παρατηρηθεί ότι ένα πρόβλημα, που δημιουργήθηκε με τα φωσφορικά άλατα, ιδίως σε ασθενείς με νεφρικά προβλήματα που έπασχαν από υψηλό ποσοστό καρδιαγγειακών παθήσεων.


Image:Triphosphorsäure.svg|Δομή του τριφωσφορικού οξέος
Image:Polyphosphoric acid.svg|Δομή του πολυφωσφορικού οξέος
Image:Adenosindiphosphat protoniert.svg|Δομή της δισφωσφορικής αδενοσίνης (ADP)


Μια άλλη πολύ σημαντική, ίσως η σημαντικότερη σε όγκο, είναι η χρήση των πολυφωσφορικών ως *επιβραδυντικά φωτιάς*, κν. **[[αντιπυρικές ουσίες]]**. Εφαρμόζονται σε στερεή ή υγρή μορφή, αφού είναι ενώσεις εξαιρετικά διαλυτές στο νερό, και μέσω εμποτισμού υπό υψηλή πίεση ή μέσω επικάλυψης, παρέχουν ιδιότητες πυραντοχής σε πολυμερή, πλαστικά, βαμβακερά, πολυουρεθάνες, συμπαγή ξυλεία, καθώς και σε μοριοσανίδες και ινοσανίδες. Συνήθως τα πολυφωσφορικά άλατα συνδυάζονται μαζί με ενώσεις του βορίου και του αζώτου, ή του αργιλίου (λ.χ. υδροξείδια).

## Παραπομπές
 

Κατηγορία:Φωσφορικά
Κατηγορία:Αντιπυρικές ουσίες
Κροσσοσωματώδη

Τα **Κροσσοσωματώδη** (λατ. *Crossosomatáles*) είναι τάξη των αγγειόσπερμων φυτών η οποία σύμφωνα με το σύστημα APG IV κατατάσσεται στον κλάδο (μονοφυλετική ομάδα) των μαλαχιδών (fabids) του κλάδου των ροδιδών (rosids). Περιέχει 7 οικογένειες, 12 γένη και 66 είδη που εξαπλώνονται περισσότερα στο βόρειο ημισφαίριο.

## Ταξινόμηση
### Σύστημα APG II
Σύμφωνα με το σύστημα APG II η τάξη των Κροσσοσωματώδων περιλαμβάνει τις εξής οικογένειες:
* *Crossosomatáceae* - Κροσσοσωματοειδή
* *[[Stachyuraceae]]* 
* *[[Staphyleáceae]]*
 
### Σύστημα APG IV
Στο σύστημα APG IV περιλαμβάνονται 7 οικογένειες::
* *[[Aphloiaceae]]*
* *Crossosomatáceae* - Κροσσοσωματοειδή
* *[[Geissolomataceae]]*
* *[[Guamatelaceae]]*
* *[[Stachyuraceae]]*
* *[[Staphyleaceae]]*
* *[[Strasburgeriaceae]]*

### Σύστημα του Κρόνκουιστ
Στο σύστημα του Κρόνκουιστ (1981) η οικογένεια των Κροσσοσωματοειδών κατατασσόταν στην τάξη των Ροδώδων, η οικογένεια *Stachyuraceae* - στην τάξη Ιώδων και η οικογένεια *Staphyleaceae* - στην τάξη των Σαπινδώδων.
 
## Κλαδόγραμμα
Παρακάτω παρατίθεται το κλαδόγραμμα του κλάδου των ροδιδών που δείχνει υποθετικές συγγενικές σχέσεις της τάξεως των Κροσσοσωματώδων σύμφωνα με το σύστημα APG IV (2016)
 

 
## Παραπομπές


Κατηγορία:Κροσσοσωματώδη
Κατηγορία:Ροδίδες
Βαλκανικοί Αγώνες Στίβου 1957 – Άλμα εις τριπλούν ανδρών

Το **[[άλμα εις τριπλούν]] ανδρών** στους Βαλκανικούς Αγώνες Στίβου 1957 πραγματοποιήθηκε την 1 Σεπτεμβρίου στο Παναθηναϊκό Στάδιο.

Στο αγώνισμα αυτό, η Βουλγαρία κέρδισε το χρυσό και το αργυρό μετάλλιο. Πρωταθλητής αναδείχθηκε ο Λιούμπεν Γκουργκουσίνοφ μπροστά από τον Ντόντιου Παταρίνσκι. Το χάλκινο μετάλλιο κατέκτησε ο Ρουμάνος Μίρτσεα Στέϊν.

## Ρεκόρ

## Αποτελέσματα
### Τελικός
Ο τελικός πραγματοποιήθηκε την 1 Σεπτεμβρίου.

## Μετέχουσες χώρες
Κάποιες από τις χώρες που συμμετείχαν στο αγώνισμα ήταν:

## Πίνακας μεταλλίων (1929—1957)
Το συνολικό υπόλοιπο μεταλλίων στο άλμα εις τριπλούν ανδρών μετά τους Βαλκανικούς Αγώνες 1957.

;Σημειώσεις
Οι Βαλκανικοί Αγώνες του 1946 και οι Βαλκανο-κεντροευρωπαϊκοί Αγώνες του 1947 δεν συμπεριλαμβάνονται στον πίνακα.

## Παραπομπές


Κατηγορία:Αγωνίσματα στους Βαλκανικούς Αγώνες Στίβου 1957
1957
Κραμβώδη

Τα **Κραμβώδη** (λατ. *Brassicales*) είναι τάξη των αγγειόσπερμων φυτών η οποία σύμφωνα με το σύστημα APG IV κατατάσσεται στον κλάδο (μονοφυλετική ομάδα) των μαλαχιδών (malvids) του κλάδου των ροδιδών (rosids). Περιέχει 18 οικογένειες, 405 γένη και 5035 είδη.
 
## Περιγραφή
Σημαντικό χαρακτηριστικό της τάξεως είναι η παρουσία των γλυκοζιτών και μυροσινάσης. Περισσότερες οικογένειες της τάξεως χαρακτηρίζονται με τα τετραμερή άνθη. Μία από τις πιο γνωστές οικογένειες είναι η οικογένεια των Κραμβοειδών (*Brassicaceae*) η οποία εξαπλώνεται κυρίως στην εύκρατη ζώνη του βόρειου ημισφαίριου και οποία περιλαμβάνει πολλά καλλιεργούμενα φυτά. 
 
## Ταξινόμηση
### Σύστημα APG II
Σύμφωνα με το σύστημα APG II η τάξη των Κραμβώδων περιλαμβάνει τις εξής οικογένειες:
* *[[Akaniaceae]]*
* *[[Bataceae]]* 
* *Brassicaceae* - Κραμβοειδή
* *Caricaceae* - Καρικοειδή
* *[[Emblingiaceae]]*
* *[[Gyrostemonaceae]]*
* *[[Koeberliniaceae]]*
* *[[Limnanthaceae]]*
* *[[Moringaceae]]*
* *[[Pentadiplandraceae]]*
* *[[Resedaceae]]*
* *[[Salvadoraceae]]*
* *[[Setchellanthaceae]]*
* *[[Tovariaceae]]*
* *[[Tropaeolaceae]]*
 
### Σύστημα APG IV
Στο σύστημα APG IV περιλαμβάνονται 18 οικογένειες::
* *[[Akaniaceae]]*
* *[[Bataceae]]* 
* *Brassicaceae* - Κραμβοειδή
* *[[Capparaceae]]
* *Caricaceae* - [[Καρικοειδή]]
* *Cleomaceae*
* *Emblingiaceae*
* *Gyrostemonaceae*
* *Koeberliniaceae*
* *Limnanthaceae*
* *Moringaceae*
* *Pentadiplandraceae*
* *Resedaceae*
* *Salvadoraceae*
* *Setchellanthaceae*
* *Tiganophytaceae*
* *Tovariaceae*
* *Tropaeolaceae'
 
### Σύστημα του Κρόνκουιστ
Στο σύστημα του Κρόνκουιστ (1981) η τάξη των Κραμβώδων λεγόταν Καππαρώδη (*Capparales*) και περιλάμβανε τις οικογένειες Κραμβοειδών (*Brassicaceae*), *Capparaceae*, *Tovariaceae*, *Resedaceae*. Οι υπόλοιπες οικογένειες κατατάσσονταν στις άλλες τάξεις.
 
## Κλαδόγραμμα
Παρακάτω παρατίθεται το κλαδόγραμμα του κλάδου των ροδιδών που δείχνει υποθετικές συγγενικές σχέσεις της τάξεως των Κραμβώδών σύμφωνα με το σύστημα APG IV (2016)
 

 
## Παραπομπές
Βορικά

**Βορικά** (αγγλ. *Borates*) είναι οι χημικές ενώσεις του βορίου και του οξυγόνου, οι οποίες σχηματίζουν βορικά οξυανιόνια. Αυτές οι ενώσεις μπορεί να είναι τριγωνικές ή τετραεδρικές στη στερεοχημική τους δομή, ή μπορεί να περιέχουν ανιόντα βορίου. Το στοιχείο βόριο συναντάται ελεύθερα στη Φύση, με τη μορφή είτε μεταλλικών βορικών είτε βοριοπυριτικών.

Τα βορικά έχουν χημική δομή μορφής, τριγωνικής επίπεδης BO3, ή τετραεδρικής γεωμετρίας BO4 που ως δομικά στοιχεία συνδέονται χημικώς μαζί με άτομα οξυγόνου, τα οποία μπορεί να είναι κυκλικά ή/και γραμμικά.

Το πιο απλό βορικό ανιόν, το ορθοβορικό, [BO3]3−, είναι γνωστό σε στερεά μορφή, όπως για παράδειγμα, Ca3(BO3)2,, το οποίο ουσιαστικά έχει τριγωνική επίπεδη μορφή. Ορισμένες ενώσεις που λέγονται ***ορθοβορικά***, δεν έχουν πάντοτε την τριγωνική επίπεδη στερεομετρία, όπως λ.χ. το *ορθοβορικό γαδολίνιο*, GdBO3,  που μπορεί να περιέχει την πολυβορική δομή ιόντων [B3O9]9−, ενώ αντιθέτως σε υψηλές θερμοκρασίες να έχει επίπεδη δομή, λ.χ. [BO3]3−.

Ένας αριθμός μεταλλικών βορικών απαντάται με φυσικό τρόπο. Αυτά παράγονται από αντιδράσεις του βορικού οξέος, ή άλλων οξειδίων του βορίου, με μεταλλοξείδια. Τέτοια παραδείγματα αποτελούν γραμμικές αλυσίδες 2, 3, ή 4 τριγωνικών  δομικών ομάδων BO3, το καθένα από τα οποία μοιράζεται ένα άτομο οξυγόνου (Ο), με τις γειτονικές ομάδες, π.χ. 
* Διβορικό [B2O5]4−, απαντάται στον σουανίτη, Mg2B2O5 
* Τριβορικό [B3O7]5−, απαντάται στο γιοχαχιδολίτη, CaAlB3O7 
* Τετραβορικό [B4O9]6−, απαντάται στην ένωση, Li6B4O9

Μία άλλη βορική ένωση είναι το τετραένυδρο οκταβορικό νάτριο (γνωστό ως DOT), ένα αλκαλικό άλας που απαντάται συνήθως ως λευκή, άοσμη σκόνη. Συνήθως, εξαιτίας της υψηλής τοξικότητας του σε μικροοργανισμούς, χρησιμοποιείται πολύ αποτελεσματικά ως συντηρητικό ξύλου, δηλ. ως μυκητοκτόνο.  

## Παραπομπές
 

Κατηγορία:Ανόργανες ενώσεις βορίου
Μανώλαινα Μπινιάρη

Η **Μανώλαινα Μπινιάρη** ήταν αγωνίστρια της επανάστασης του 1821.

## Προσωπική ζωή
Η Μανώλαινα ήταν από τα άγνωστα, στο ευρύ κοινό, πρόσωπα της επανάστασης αλλά με σημαντική προσφορά σε αυτή που η ιστορία τη διέσωσε με το όνομα του συζύγου της, του Αθηναίου Μανώλη Μπινιάρη. Γιος της ήταν ο Αργυρός. 

## Δράση
Η Μανώλαινα το 1821 κουβάλαγε μπαρούτι από τον πυροτεχνίτη Μαστροπαυλή που το έφτιαχνε στο μετόχι της Αγίας Δύναμης Πεντέλης για τους Οθωμανούς που ήταν κλεισμένοι στην Ακρόπολη. Έκλεβε όμως από το μπαρούτι που προορίζονταν για τους Οθωμανούς και, κρυμμένο μέσα σε άπλυτα ρούχα, το μετέφερε στη βρύση Καλλιρόη: υποτίθεται ότι πήγαινε τα ρούχα για πλύσιμο εκεί•

από εκεί το έπαιρναν οι Έλληνες επαναστάτες.

## Παραπομπές


Κατηγορία:Αγωνίστριες του 1821
Έτερναλ Ντέρμπι (Σερβία)

Το **Έτερναλ Ντέρμπι** είναι ένα απ τα μεγαλύτερα ντέρμπι της Ευρώπης και της Σερβίας και είναι αυτό ανάμεσα σε Ερυθρό Αστέρα και Παρτιζάν.

## Ιστορία
Το Έτερναλ Ντέρμπι είναι ένα ντέρμπι με πολύ ένταση και είναι το μεγαλύτερο ντέρμπι του Βελιγραδίου.  Το ντέρμπι ανάμεσα στην Παρτιζαν και στον Ερυθρό Αστέρα έχει πολύ μεγάλη αντιπαλότητα και πολλές φορές οι οπαδοί των 2 ομάδων δημιουργούσαν εντάσεις και επεισόδια.  Ένας απ τους κύριους λόγους αυτής της μεγάλης αντιπαλότητας είναι αγωνιστικός καθώς ο Ερυθρός Αστέρας και η Παρτιζαν ήταν 2 απ τους μεγαλύτερους συλλόγους της Πρώην Γιουγκοσλαβίας και απ τους μεγαλύτερους της τωρινής Σερβίας. Ήταν επίσης οι μόνοι σύλλογοι που κέρδισαν το Γιουκοσλαβικό πρωτάθλημα μαζί με την Βοϊβοντίνα που είναι επίσης μια απ τις μεγαλύτερες Σερβικές ομάδες. Ο πρώτη μεγάλη ομάδα της περιοχής ήταν η Βοϊβοντίνα που ιδρύθηκε το 1914, 31 χρόνια πριν ιδρυθεί ο Ερυθρός Αστέρας και η Παρτιζάν στο Βελιγράδι. Ο Ερυθρός Αστέρας ιδρύθηκε 7 μήνες πριν την Παρτιζάν στις 4 Μαρτίου του 1945 που βγήκε κυρίως για πολιτικούς θεσμούς. Από τότε άρχισε και η αγωνιστική αντιπαλότητα των 2 ομάδων καθώς οι 2 σύλλογοι έπαιρναν κύπελλα και πρωταθλήματα. Οι 2 ομάδες έχουν χαρακτηριστεί ως οι πιο πικροί αντίπαλοι. Οι 2 αντίπαλοι έχουν μεγάλη αγωνιστική αλλά κυρίως οπαδική κόντρα λόγω και της γεωγραφικής τους θέσης. Είναι οι 2 μεγαλύτερες ομάδες του νότιου Βελιγραδίου.
μικρογραφία|202x202εσ|Ερυθρός Αστέρας - Παρτιζάν
Η πρώτη αγωνιστική συνάντηση μεταξύ των 2 ομάδων έγινε το 1947 όπου ο Ερυθρός Αστέρας κέρδισε 4-3.Η μεγαλύτερη συμμετοχή οπαδών σε Έτερναλ Ντέρμπι ήταν στο γήπεδο του Ερυθρού Αστέρα με περίπου 108.000 θεατές. Η παράδοση του άγριου αυτού παιχνιδιού προέρχεται από τις πολεμικές αντιπαραθέσεις μεταξύ του BSK Βελιγραδίου και της SK Γιουγκοσλαβίας. Οι 2 ομάδες έχουν τεράστια αντιπαλότητα μέχρι και σήμερα καθώς πολύ συχνά γίνονται επεισόδια μεταξύ των οπαδών των 2 αυτών ομάδων. Αγωνιστικά έχουν συναντηθεί 252 φορές (161 επίσημοι αγώνες), με τον Ερυθρό Αστέρα να μετράει 64 νίκες και την Παρτιζάν 47. Ο Ερυθρός Αστέρας έχει καταφέρει να κατακτήσει ένα Τσάμπιονς Λίγκ την σεζόν 1990-91 ενώ έχει πάει φιναλίστ του Γιουρόπα Λιγκ την σεζόν 1978-79. Η Παρτιζάν έχει πάει στον τελικό του Τσάμπιονς Λίγκ χωρίς να καταφέρει να κερδίσει την σεζόν 1965-66. Αξιζει να σημειωθεί ότι οι 2 ομάδες έχουν στενές σχέσεις με την Ελλάδα με τον Ολυμπιακό και τον Ερυθρό Αστέρα, που αποκαλούνται "Orthodox Brothers" και κάτι αντίστοιχο συμβαίνει και με τους φίλους του ΠΑΟΚ και της Παρτιζαν.   

## Στάδια

Αρχείο:FC Red Star stadium.jpg|Στάδιο Ερυθρού Αστέρα
Αρχείο:Panoramic of Partizan Stadium.png|Στάδιο Παρτιζάν


## Παραπομπές

Κατηγορία:Ποδοσφαιρικά ντέρμπι
Κατηγορία:Ερυθρός Αστέρας Βελιγραδίου
Κατηγορία:Παρτιζάν Βελιγραδίου
Αμπελώδη

Τα **Αμπελώδη** (λατ. *Vitales*) είναι τάξη των αγγειόσπερμων φυτών, βασική στον κλάδο των ροδιδών (rosids), προτεινόμενη από τον Τζέιμς Λάουριτς Ρεβίλ το 1996. Εμφανίστηκε για πρώτη φορά στο σύστημα APG III (2009). Περιέχει 1 οικογένεια, 14 γένη και 850 είδη.
 
## Περιγραφή
Κατά κανόνα θεωρείτε μονοτυπική τάξη με μοναδική οικογένεια των Αμπελοειδών (*Vitaceae*). Το αμπέλι ή Άμπελος η οινοφόρος (*Vítis vinífera*) - είδος του γένους Άμπελος (*Vitis*) είναι ένα από τα πιο σημαντικά καλλιεργούμενα φυτά. Τις ράγες του αμπέλου τις τρώνε ωμές και απ' αυτές παράγουν κρασιά και άλλα αλκοολούχα ποτά.

## Κλαδόγραμμα
Παρακάτω παρατίθεται το κλαδόγραμμα του κλάδου των ροδιδών που δείχνει υποθετικές συγγενικές σχέσεις της τάξεως των Αμπελώδων σύμφωνα με το σύστημα APG IV (2016)
 

 
## Παραπομπές
Σάανιτς (Βρετανική Κολομβία)

Η **Περιοχή του Σάανιτς** (αγγλικά: Saanich) είναι περιοχή δήμου στη Νήσο Βανκούβερ της Βρετανικής Κολομβίας στον Καναδά, εντός της περιοχής της Ευρύτερης Βικτώριας. Ο πληθυσμός ήταν 114.148 στην απογραφή του 2016, καθιστώντας τον τον πιο πυκνοκατοικημένο δήμο στο Γεωγραφικό Διαμέρισμα Κάπιταλ και τη Νήσο Βανκούβερ, και τον όγδοο πιο πυκνοκατοικημένο στην επαρχία. Η περιοχή υιοθέτησε το όνομά της από το Πρώτο Έθνος των Σάανιτς, που σημαίνει «αναδυόμενη γη» ή «αναδυόμενοι άνθρωποι». Η Περιοχή λειτουργεί ως αμιγώς οικιστική κοινότητα ακριβώς βόρεια της Βικτώριας της Βρετανικής Κολομβίας.

Με έκταση 103,44 τετραγωνικών χιλιομέτρων, αποτελεί τον μεγαλύτερο δήμο στην Ευρύτερη Βικτώρια. Ο δήμος περιέχει μια μεγάλη ποικιλία αγροτικών και αστικών τοπίων και γειτονιών που εκτείνονται βόρεια προς τη χερσόνησο Σάανιτς. Το Σάανιτς φιλοξενεί τμήμα του Πανεπιστημίου της Βικτώριας, το οποίο είναι διχοτομημένο από τον γειτονικό δήμο του Όουκ Μπέι. Η τοπογραφία του δήμου είναι κυματοειδής με πολλά παγετώδη επανθήματα βράχων. Τα υψόμετρα κυμαίνονται από τη στάθμη της θάλασσας έως τα 229 μέτρα. Το φυσικό περιβάλλον επηρεάζεται σε μεγάλο βαθμό από το νερό. Υπάρχουν 8,1749 τετραγωνικά χιλιόμετρα λιμνών γλυκού νερού και 29,61 χιλιόμετρα θαλάσσιας ακτής.

## Παραπομπές


Κατηγορία:Πόλεις της Βρετανικής Κολομβίας
Τερμπόν (Κεμπέκ)

Το **Τερμπόν** (γαλλικά: *Terrebonne*) είναι προάστιο του Μόντρεαλ, έξω από το νησί του Μόντρεαλ, στο δυτικό Κεμπέκ του Καναδά. Βρίσκεται στις βόρειες ακτές του ποταμού Μιλ-Ιλ και του ποταμού Πραιρί, βόρεια του Μόντρεαλ και του Λαβάλ.

Η πόλη αυτή χωρίζεται σε τρεις τομείς, ονομαστικά: Λασεναί, Λα Πλαιν και Τερμπόν. Στο παρελθόν, αυτοί οι τομείς ήταν ξεχωριστές πόλεις, παρ' όλα αυτά, στις 22 Αυγούστου 2001 συγχωνεύθηκαν υπό την ονομασία του *Τερμπόν*. Σύμφωνα με την Καναδική Απογραφή του 2011, το Τερμπόν είχε πληθυσμό 111.575 κατοίκους, καθιστώντας το ως το τέταρτο μεγαλύτερο προάστιο του Μόντρεαλ.

## Αδελφοποιήσεις
*  Βιτρέ, Γαλλία (1983)

## Παραπομπές


Κατηγορία:Πόλεις του Κεμπέκ
Μίλτον (Οντάριο)

Το **Μίλτον** (αγγλικά: Milton) είναι πόλη στο Νότιο Οντάριο του Καναδά και μέρος της Περιοχής Χάλτον στην ευρύτερη περιοχή του Τορόντο. Μεταξύ του 2001 και του 2011, το Μίλτον ήταν ο ταχύτερα αναπτυσσόμενος δήμος στον Καναδά, με αύξηση του πληθυσμού κατά 71,4% από το 2001 έως το 2006 και αύξηση 56,5% από το 2006 έως το 2011. Το 2016, ο πληθυσμός της απογραφής του Μίλτον ήταν 110.128 με εκτιμώμενη αύξηση σε 228.000 έως το 2031. Παρέμεινε η ταχύτερα αναπτυσσόμενη κοινότητα στο Οντάριο, αλλά θεωρήθηκε ως η έκτη ταχύτερα αναπτυσσόμενη στον Καναδά εκείνη την εποχή.

Αποτελούμενο από έκταση 365 τετραγωνικών χιλιομέτρων, το Μίλτον βρίσκεται 40 χιλιόμετρα δυτικά από το κέντρο του Τορόντο στην εθνική οδό 401 και είναι ο δυτικός τερματικός σταθμός του προαστιακού τρένου και λεωφορειοδρόμων των Γραμμών Μίλτον που διαχειρίζεται η GO Transit. Το Μίλτον βρίσκεται στην άκρη του Βαράθρου του Νιαγάρα, ενός παγκόσμιου καταφυγίου βιόσφαιρας της UNESCO και του μονοπατιού πεζοπορίας Μπρους (Bruce Trail).

## Παραπομπές


Κατηγορία:Πόλεις του Οντάριο
Διάσελο Ευρυτανίας

Το **Διάσελο** είναι ορεινός οικισμός της Στερεάς Ελλάδας στην Περιφερειακή Ενότητα Ευρυτανίας, ο οποίος βρίσκεται στα βόρεια όρια με την Περιφερειακή Ενότητα Καρδίτσας. Είναι κτισμένος στους νότιους πρόποδες των Δυτικών Αγράφων σε υψόμετρο 912 μέτρα ενώ στα βόρεια και δυτικά του χωριού περνάει ο χείμαρρος Πλατανιάς. Απέχει 60 χλμ. ΒΔ. από το Κερασοχώρι (έδρα του δήμου), 99 χλμ. ΒΔ. από το Καρπενήσι και μόλις 1 χλμ. ΒΔ. από τα Κέδρα των οποίων θεωρείται συνοικισμός. Αξιοθέατο της περιοχής είναι το φαράγγι "Πάργα" που σχηματίζει ο Πλατανιάς ανάμεσα στους κάθετους γρανιτένιους βράχους των Αι Λιάδων και το κρεμαστό γεφύρι του. Ως ξεχωριστός οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Κέδρων του δήμου Ασπροποτάμου. Σύμφωνα με το σχέδιο Καλλικράτης μαζί με τα Κέδρα και το Παλαιό Χωριό αποτελούν την τοπική κοινότητα Κέδρων που ανήκει στη δημοτική ενότητα Ασπροποτάμου του Δήμου Αγράφων και σύμφωνα με την απογραφή του 2011 έχει πληθυσμό 48 κατοίκους.

## Εξωτερικοί σύνδεσμοι
* Διάσελο και Πλατανιάς Κέδρων Ευρυτανίας στο https://www.youtube.com/
* Φωτογραφίες από το φαράγγι "Πάργα" στον ιστότοπο https://www.technovision.gr/

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Chevrolet El Camino

Το **Chevrolet El Camino** ήταν επαγγελματικό ημιφορτηγό που κατασκευάστηκε από την αμερικανική αυτοκινητοβιομηχανία Chevrolet μεταξύ του 1959 και του 1960, και μεταξύ του 1964 και του 1987. Σε αντίθεση με ένα συνηθισμένο ημι-φορτηγό pick-up, το El Camino προσαρμόστηκε από την τυπική πλατφόρμα των station wagon της Chevrolet και ειδικότερα των δίθυρων station wagon, και ενσωμάτωσε την καμπίνα και την πίσω καρότσα φορτίου στο αμάξωμα.

## Εισαγωγή

Παρουσιάστηκε στο μοντέλο του 1959, ως απάντηση στην επιτυχία του Ford Ranchero pick-up. Η πρώτη του γενιά διήρκεσε μόνο δύο χρόνια. Η παραγωγή συνεχίστηκε για τις σεζόν (model years) του 1964 - 1977 με βάση την πλατφόρμα του Chevrolet Chevelle, και μετά συνεχίστηκε για τις σεζόν του 1978 - 1987 με βάση την πλατφόρμα G-body της General Motors.

## Ταξινόμηση

Αν και βασίστηκε στις αντίστοιχες γραμμές αυτοκινήτων του ομίλου της General Motors, το όχημα ταξινομείται στις Ηνωμένες Πολιτείες ως mini truck (μίνι φορτηγό). Η έκδοση του El Camino που κατασκευάστηκε από την εταιρεία GMC, το Sprint, παρουσιάστηκε για τη σεζόν του 1971. Μετονομάστηκε σε Caballero το 1978 και παράχθηκε επίσης έως το έτος 1987.

## Ανανέωση

Ένα νέο El Camino παρουσιάστηκε το 1978, υιοθετώντας το νέο, πιο αιχμηρό στυλ του Chevrolet Malibu και είχε μακρύτερο μεταξόνιο κατά 1 ίντσα και συνολικά 117 ίντσες (2.972 χιλιοστά). Η μπροστινή λαμαρίνα και οι πόρτες μοιράζονταν με το Malibu, και η πίσω πόρτα και ο προφυλακτήρας είχαν προέλθει από το Malibu station wagon. Για πρώτη φορά, ωστόσο, το El Camino είχε ένα μοναδικό σασί, που δεν το μοιράστηκε με κανένα άλλο μοντέλο της Chevrolet. Το μπροστινό άκρο παρουσίασε έναν νέο ορθογώνιο σχεδιασμό προβολέων.

## Κινητήρες

Τα El Camino του 1978 έως 1987 προσφέρθηκαν σε τέσσερα επίπεδα εξοπλισμού: Classic, Black Knight (1978) / Royal Knight (1979 - 1983), Conquista και Super Sport, και μοιράστηκαν τα στοιχεία του πλαισίου με το Chevrolet Malibu. Οι κινητήρες της Chevrolet V6 σε γωνίας 90° και της Buick, επίσης V6, όλοι βενζίνης, χρησιμοποιήθηκαν για πρώτη φορά. Ο προαιρετικός small block 305 κυβικών ιντσών (5.0 λίτρων) V8 βενζίνης, απέδιδε 150 ή 165 ίππους (112 ή 123 kW), αναλόγως με την ρύθμιση, και από το 1982 έως το 1984 ο κινητήρας ντίζελ της Oldsmobile ήταν επίσης προαιρετικός.

Ο βασικός κινητήρας ήταν ένας V6 με κυβισμό 200 κυβικών ιντσών (3.3 λίτρων) που είχε ιπποδύναμη 95 ίππους (71 kW), εκτός από την Καλιφόρνια όπου, για να πληροί τα πρότυπα εκπομπών, χρησιμοποιούσε τον κινητήρα της Buick, 231 κυβικών ιντσών (3.8 λίτρων). Στο διάστημα αυτό, το μοντέλο μπορούσε να παραγγελθεί με επιλογή ανάμεσα σε δύο αναβαθμίσεις: μία με κινητήρα 305 κυβικών ιντσών (5.0 λίτρων) V8 με 145 hp (108 kW) ή μία με κινητήρα 350 κυβικών ιντσών (5.7 λίτρων) V8 με 170 hp (127 kW), που ήταν διαθέσιμη μόνο στις station wagon εκδόσεις των El Camino και Malibu. Αντιθέτως, δεν ήταν διαθέσιμος σε επιβατικά αυτοκίνητα Malibu, με εξαίρεση τα οχήματα της αστυνομίας **Malibu 9C1**, σεντάν και κουπέ.

Κατηγορία:Αμερικανικά αυτοκίνητα
El Camino
Κατηγορία:Επαγγελματικά αυτοκίνητα
Chevrolet Montana

Το **Chevrolet Montana** είναι ελαφρύ pick-up ημι-φορτηγό με κίνηση στους εμπρός τροχούς, που πωλείται από τη Chevrolet στη Λατινική Αμερική και σε άλλες αναδυόμενες αγορές, και από τον Δεκέμβριο του 2022 βρίσκεται στην τρίτη γενιά του.

## Μεξικό

Στο Μεξικό, όπου τελικώς διακόπηκε το 2020, το όχημα είναι γνωστό ως **Chevrolet Tornado** («Σίφωνας»), επειδή η Pontiac είχε ήδη χρησιμοποιήσει το όνομα Montana στη Βόρεια Αμερική για τα μίνι βαν της, με το Pontiac Montana (παραγωγή: 1996 - 2008, σε 2 γενιές). Ο σχεδιασμός της πρώτης γενιάς είναι παραλλαγή του Opel Corsa, ουσιαστικά μια έκδοση του Opel Combo, ενώ η δεύτερη γενιά βασίζεται στο Chevrolet Agile.

## Κινητήρες

Το Montana χρησιμοποίησε κινητήρες 1.4 λίτρων «Ecoflex» και 1.8 λίτρων 8V flex-fuel, όλοι 4-κύλινδροι σε σειρά (I4). Σε ορισμένες αγορές, όπως η Νότια Αφρική όπου πωλήθηκε ως **Opel Corsa Utility** έως τον Ιούνιο του 2010, το όχημα προσφέρθηκε με περισσότερες επιλογές κινητήρα, αλλά και με επιλογή καυσίμου, όπως το 1.4 λίτρων βενζίνης και το 1.7 turbodiesel της Isuzu.

## Εκδόσεις

Το 2007, το Montana ήταν διαθέσιμο σε δύο εκδόσεις: Montana Conquest και Montana Sport που είχαν ελαφρώς διαφορετικό σχεδιασμό και σετ αξεσουάρ. Η πίσω καρότσα μπορεί να φορτωθεί έως και 735 kg (1.620 lb) σύμφωνα με τον κατασκευαστή.

## Άλλες εκδοχές
Αυτό το μοντέλο κατασκευάστηκε στο São José dos Campos της Βραζιλίας έως το 2010. Στη Νότια Αφρική, συναρμολογήθηκε από βραζιλιάνικες μονάδες CKD, δηλαδή ημι-έτοιμα αμαξώματα.

## Εξωτερικοί σύνδεσμοι

Κατηγορία:Αμερικανικά αυτοκίνητα
Montana
Κατηγορία:Επαγγελματικά αυτοκίνητα
Επικεφαλής του Επιτελείου του Λευκού Οίκου

Ο **Επικεφαλής του Επιτελείου του Λευκού Οίκου** (αγγλ. *White House Chief of Staff*), είναι ο αρχηγός του προσωπικού του Λευκού Οίκου και βοηθός του Προέδρου των ΗΠΑ. Η θέση θεωρείται διάδοχος του Υπουργού του Προέδρου των ΗΠΑ και δημιουργήθηκε το 1961. Ο επίσημος τίτλος του, είναι **Βοηθός του Προέδρου και Επικεφαλής Προσωπικού του Λευκού Οίκου**. Επίσης, μπορεί να ονομαστεί και ως **Προσωπάρχης του Λευκού Οίκου**.

Το αξίωμα του Προσωπάρχη του Λευκού Οίκου, είναι ευρέως αναγνωρισμένο ως ισχυρό, με επιρροή και καθοριστικό, λόγω των καθημερινών επαφών με τον Πρόεδρο και την εξουσία που ασκεί στο προσωπικό του Λευκού Οίκου.

Ο 31ος Προσωπάρχης του Λευκού Οίκου από τις 7 Φεβρουαρίου 2023 έως τις 20 Ιανουαρίου 2025, ήταν ο Τζεφ Ζάιεντς.

## Αξίωμα
Ο Επικεφαλής του Προσωπικού του Λευκού Οίκου, είναι διευθυντής του Εκτελεστικού Γραφείου του Προέδρου των ΗΠΑ, προϊστάμενος του Γραφείου του Λευκού Οίκου, μέλος της Ομοσπονδιακής Κυβέρνησης των ΗΠΑ, μέλος του Υπουργικού Συμβουλίου των ΗΠΑ, μέλος του Εκτελεστικού Γραφείου του Προέδρου, μέλος του Συμβουλίου Εθνικής Ασφάλειας των ΗΠΑ και μέλος του Συμβουλίου Εσωτερικής Πολιτικής των ΗΠΑ.

Οι αρμοδιότητες του Προσωπάρχη, είναι μεταξύ άλλων:

* Επίβλεψη των όλων των λειτουργιών και των δραστηριοτήτων του Λευκού Οίκου. 
* Επιλογή και απόλυση των ανώτερων υπαλλήλων του Λευκού Οίκου. 
* Διαχείριση και σχεδιασμός του προγράμματος του Προέδρου και του Λευκού Οίκου.
* Διεύθυνση, επίβλεψη και διαχείριση των αναπτυξιακών πολιτικών. 
* Διαπραγματεύσεις, επαφές και διασυνδέσεις με ηγέτες και μέλη του Κογκρέσου, με Κυβερνήτες, με μέλη του Υπουργικού Συμβουλίου των ΗΠΑ, με λοιπούς παράγοντες και επιχειρήσεις, για την εφαρμογή της ατζέντας του Λευκού Οίκου. 
* Επικουρική συνδρομή στα καθήκοντα του Προέδρου. 
* Διαχείριση των πληροφοριών του Λευκού Οίκου 
* Προστασία και υποστήριξη των πολιτικών συμφερόντων του Προέδρου.
* Συμβουλευτική στον Πρόεδρο για διάφορα θέματα.

## Κατάλογος προσωπαρχών του Λευκού Οίκου

## Δείτε ακόμα
* Πρόεδρος των ΗΠΑ 
* Αντιπρόεδρος των ΗΠΑ
* Λευκός Οίκος 
* Γραφείο του Λευκού Οίκου 
* Εκτελεστικό Γραφείο του Προέδρου των Ηνωμένων Πολιτειών
* Εκπρόσωπος Τύπου του Λευκού Οίκου
* Υπουργικό Συμβούλιο των ΗΠΑ
* Ομοσπονδιακή κυβέρνηση των ΗΠΑ
* Συμβούλιο Εθνικής Ασφαλείας των ΗΠΑ

## Παραπομπές


Κατηγορία:Κυβέρνηση στις Ηνωμένες Πολιτείες
Κατηγορία:Πολιτική των Ηνωμένων Πολιτειών
__ΕΥΡΕΤΗΡΙΟ__